Manekenas
Manekenas (pranc. mannequin, iš ol. manneken = žmogutis) – natūralaus dydžio žmogaus figūra lanksčiais sąnariais, skirta demonstruoti drabužius parduotuvėse, siuvimo atelje ir vitrinose; asmuo, demonstruojantis madas. Manekenai ir manekenės iš esmės dirba tik ant podiumo (priešingai nei fotomodeliai). Žmogaus dydžio manekenai rūbams demonstruoti pradėti gaminti XVIII a. viduryje Prancūzijoje. Žodis mannequin prancūzų kalbos kilmės, iš pradžių prigijęs kaip dailininko modelį nusakantis žodis.